1.  การเพิ่มรายได้ค่าธรรมเนียม

ธนาคารมีแผนงานที่จะขยายฐานการให้บริการการโอนเงิน ชำระเงิน และการจัดการเงินสด
โดยพยายามจะให้มีบริการที่สมบูรณ์แบบและครบวงจร โดยจัดทำโครงการ Processing Bank
ด้วยการจัดฝึกอบรมให้ความรู้ พัฒนาเพิ่มพูนทักษะ ความเชี่ยวชาญ
เพื่อให้พนักงานสามารถเสนอขายผลิตภัณฑ์และบริการที่หลากหลายให้แก่ลูกค้าได้ในทุกกลุ่มเป้าหมายของธนาคาร
โดยเฉพาะกับลูกค้าขนาดกลาง และลูกค้ารายย่อย ทั้งรัฐบาล รัฐวิสาหกิจและขยายไปยังภาคเอกชน
ทั้งนี้เพื่อเป็นการเพิ่มรายได้ค่าธรรมเนียม

6.2 การสร้างความพึงพอใจให้กับลูกค้า (Customer Satisfaction )

ธนาคารมุ่งให้ความสำคัญกับการสร้างให้ลูกค้าเกิดความประทับใจ
และความภักดีในบริการของธนาคาร ด้วยการเพิ่มศักยภาพในการให้บริการ
และการสร้างสัมพันธภาพกับลูกค้า โดยมีโครงการพัฒนาระบบงาน Customer Relationship
Management (CRM) ให้มีฐานข้อมูลลูกค้าที่จะนำมาใช้งาน และวิเคราะห์ความต้องการ บริการ
ของลูกค้าแต่ละราย เพื่อรักษาลูกค้าเก่าให้กลับมาใช้บริการของธนาคาร (Customer Win –
Back Strategy) ตลอดจนใช้เป็นข้อมูลในการแสวงหาลูกค้าใหม่ (New Customer
Acquisition) ซึ่งเป็นกลยุทธ์ที่มุ่งเน้นความต้องการของลูกค้าเป็นหลัก
ในขณะเดียวกันก็จัดตั้งโครงการพนักงานบริการดีเด่นแห่งปี 2549
และโครงการยอดขายของสาขาดีเด่นแห่งปี 2549 เพื่อปรับแนวคิดในการทำงานร่วมกัน
และการสร้างวัฒนธรรมที่พร้อมให้บริการลูกค้ารวมทั้งการมุ่งเน้นให้พนักงานร่วมกันขายผลิตภัณฑ์ของธนาคารและบริษัทในเครือ
ซึ่งจะส่งผลดีต่อธุรกิจของธนาคารได้อย่างต่อเนื่องและมั่นคง

3.  การสร้างภาพลักษณ์และการขยายเครือข่ายการให้บริการ

ธนาคารมุ่งสร้างภาพลักษณ์และการขยายเครือข่ายการให้บริการเพื่อให้สอดคล้องกับการก้าวไปสู่ความเป็นธนาคารแสนสะดวก
ด้วยการจัดตั้งโครงการสร้าง Brand Awareness
เพื่อให้ลูกค้าและประชาชนต่างรับรู้การเปลี่ยนแปลงพร้อมนำเสนอความสะดวกสบาย
และความรวดเร็วให้กับลูกค้า ด้วยการปรับเปลี่ยนสาขาให้เป็นรูปแบบมาตรฐาน ทันสมัย สดใส
โดดเด่น สนองตอบความต้องการของลูกค้าที่หลากหลายในแต่ละพื้นที่ ซึ่งรูปแบบมาตรฐานแบ่งเป็น 3
รูปแบบ คือ Convenience Branch Convenience Corner และ Convenience Express
โดยในปี 2549 ธนาคารเน้นการขยายเครือข่ายสาขาในพื้นที่ที่มีความต้องการใช้บริการสูง เช่น
ในแหล่งชุมชน หรือ ห้างสรรพสินค้า
เพิ่มการให้บริการชำระเงินในสำนักงานแลกเปลี่ยนเงินตราต่างประเทศ เพิ่มจำนวนเครื่อง ATM
เครื่อง ADM และ เครื่องปรับรายการในสมุดบัญชีอัตโนมัติ รวมทั้งเพิ่มการบริการผ่าน ATM และ
Mobile Banking ให้มากขึ้น

4.  การพัฒนาระบบปฏิบัติงาน

ธนาคารมีโครงการพัฒนาระบบปฏิบัติงาน (Organization Productivity Information)
ด้วยการสร้างระบบ Single Web Page ที่นำทุกระบบงานมาอยู่แห่งเดียวกัน
เพื่อความเป็นมาตรฐานและสะดวกในการใช้งาน
พร้อมทั้งเพิ่มระบบงานที่ช่วยเพิ่มประสิทธิภาพในการทำงาน ที่เกี่ยวกับตัวชี้วัดผลงาน (KPI)
ในเชิงสร้างสรรค์ การคัดค้นลูกค้า (Single Customer File)
เพื่อให้ได้ข้อมูลของธนาคารที่แต่ละหน่วยงานสามารถเรียกดูได้ รวมถึงการสร้างระบบ
Consultancy Service เพื่อให้ลูกค้าและสาขาติดต่อกับ Product Specialist
ซึ่งจะช่วยสนับสนุนการขาย ผลิตภัณฑ์ต่างๆ รวมทั้งสินเชื่อและธุรกิจต่างประเทศ
อันจะเป็นการพัฒนาระบบงานให้พนักงานได้รับความสะดวกและปฏิบัติงานอย่างมีประสิทธิภาพ
และเป็นธนาคารที่ทันสมัยโดยใช้เทคโนโลยีสารสนเทศเป็นเครื่องมือ

5.  การสร้างระบบบรรษัทภิบาลของธนาคาร

ในปี 2549 ธนาคารได้ประกาศให้เป็นปีแห่งบรรษัทภิบาลของธนาคารที่ดี
มีการจัดทำโครงการสร้างระบบบรรษัทภิบาลของธนาคาร โดยมีกิจกรรมต่างๆ
เพื่อรณรงค์และสร้างการรับรู้อย่างต่อเนื่องตลอดทั้งปี
เพราะการเป็นองค์กรที่มีการบริหารจัดการและการกำกับดูแลกิจการที่ดี
มีคุณธรรมในการดำเนินธุรกิจ เปิดเผยข้อมูลอย่างโปร่งใสต่อสาธารณชน
รวมทั้งมีความรับผิดชอบต่อสังคมแล้ว
จะส่งผลต่อภาพลักษณ์ที่ดีของธนาคารอันจะเป็นการช่วยสร้างความสำเร็จให้กับองค์กรได้อย่างยั่งยืน